瑪祖卡係源自16世紀波蘭嘅一種舞曲同舞蹈，喺芭蕾舞當中成日俾人攞嚟做舞段嘅一部。芭蕾舞嘅瑪祖卡通常跟3/4拍跳，三吓拍子都強或者第二吓拍子強，會涉及一男一女嘅一對重要嘅配角同埋若干位伴舞隊隊員，舞步上多以女舞蹈員以輕快嘅舞步圍住男舞蹈員移動，男舞蹈員多數會中途有一隻膝頭跪地，而且傾向用長裙同埋靴等有東歐風味嘅服裝。